સિધ્ધપુર તાલુકાના દશાવાડા ગામે જમીનની અદાવતમાં ઠાકોર વિકાસ નિગગમના ચેરમેન અને તેમના ભાઈઓએ ઘાતક હથિયારો લઈ આવી પિતા-પુત્ર ઉપર જીવલેણ હુમલો કરી ઈજાઓ પહોંચાડતા પરિવારજનો દ્વારા બંને ઈજાગ્રસ્તોને સારવાર અર્થે ધારપુર સિવિલ હોસ્પિટલ ખાતે દાખલ કરવામાં આવ્યા છે અને જે બાબતે ઠાકોર વિકાસ નિગમના ચેરમેન સહિત તેમના ભાઈ અને ભાઈઓ વિરૂધ્ધ કાકોશી પોલીસ મથકે ફરિયાદ નોંધાયાને ર૭ દિવસ કરતા વધુ સમય થયો હોવા છતાં પોલીસ તંત્ર દ્વારા એકપણ આરોપીને ઝડપી ન પાડતા રોષે ભરાયેલા ઈજાગ્રસ્તના પરિવારે આજે જીલ્લા પોલીસ અધિક્ષકની કચેરી ખાતે રજૂઆત માટે દોડી આવ્યા હતા અને જ્યાં સુધી હુમલો કરનાર શખ્શોને ઝડપી લેવામાં નહી આવે ત્યાં સુધી જીલ્લા પોલીસ અધિક્ષકની કચેરી ખાતે ધરણા ઉપર બેસવાનો તેમજ આત્મવિલોપન કરવાની પણ ચીમકી ઉચ્ચારતા પોલીસ તંત્ર દોડતું થઈ ગયું છે.